
Na podlagi četrtega odstavka 61. člena Zakona o javnih uslužbencih (Uradni list RS, št. 32/25 in 1400/26) ter prvega odstavka 7. člena Uredbe o postopku za zasedbo delovnega mesta v organih državne uprave, pravosodnih organih in organih internega trga dela (Uradni list RS, št. 104/25, v nadaljevanju: Uredba) Republika Slovenija, Ministrstvo za gospodarstvo, delo in šport, Kotnikova ulica 5, 1000 Ljubljana, objavlja interni natečaj za zasedbo prostega uradniškega delovnega mesta 
VIŠJI SVETOVALEC (šifra DM 467) v Direktoratu za razvojna sredstva, v Sektorju za kontrole, za nedoločen čas, s polnim delovnim časom, s tri mesečnim poskusnim delom.

Kandidati, ki se bodo prijavili na prosto delovno mesto, morajo poleg splošnih pogojev, ki jih določajo predpisi s področja delovnega prava, izpolnjevati še naslednje pogoje: 
· najmanj visokošolsko strokovno izobraževanje (prejšnje)/visokošolska strokovna izobrazba (prejšnja) ali najmanj visokošolsko strokovno izobraževanje (prva bolonjska stopnja)/visokošolska strokovna izobrazba (prva bolonjska stopnja) ali najmanj visokošolsko univerzitetno izobraževanje (prva bolonjska stopnja)/visokošolska univerzitetna izobrazba (prva bolonjska stopnja) ali najmanj specialistično izobraževanje po višješolski izobrazbi (prejšnje)/specializacija po višješolski izobrazbi (prejšnja);
· najmanj 4 leta delovnih izkušenj;

· znanje uradnega jezika;

· obvezno usposabljanje za imenovanje v naziv;
· državljanstvo Republike Slovenije;

· ne smejo biti pravnomočno obsojeni na nepogojno kazen več kot šest mesecev zapora zaradi naklepnega kaznivega dejanja, ki se preganja po uradni dolžnosti

· zoper njih ne sme biti vložena pravnomočna obtožnica zaradi naklepnega kaznivega dejanja, ki se preganja po uradni dolžnosti.
Na interni natečaj se lahko prijavi uradnik ali strokovno-tehnični javni uslužbenec, ki mu uradniški naziv miruje v skladu z določbami zakona, ki ureja javne uslužbence in ki ima sklenjeno pogodbo o zaposlitvi za nedoločen čas z organom državne uprave ali drugim državnim organom ali upravo lokalne skupnosti, ki sta na podlagi pristopne izjave vključena v interni trg dela.

Seznam drugih državnih organov in uprav lokalnih skupnosti, ki so pristopili k internemu trgu 

dela, je objavljen na spletni strani Ministrstva za notranje zadeve in javno upravo: https://www.gov.si/drzavni-organi/ministrstva/ministrstvo-za-notranje-zadeve-in-javno-upravo/o-ministrstvu/direktorat-za-javni-sektor/center-za-kadre/#internitrg. 
Delovne izkušnje:

Kot delovne izkušnje se šteje delovna doba na delovnem mestu, za katero se zahteva ista raven izobrazbe, in čas pripravništva na isti ravni izobrazbe, ne glede na to, ali je bila pogodba o zaposlitvi sklenjena oziroma pripravništvo opravljeno pri istem ali pri drugem delodajalcu. Za delovne izkušnje se štejejo tudi delovne izkušnje, ki jih je oseba pridobila z opravljanjem del na delovnem mestu, za katero se zahteva za eno raven nižja izobrazba, razen pripravništva na takem delovnem mestu. Na delovnem mestu, za katero se zahteva raven izobrazbe, ki je v skladu z zakonom, ki ureja slovensko ogrodje kvalifikacij, uvrščena na 10. raven slovenskega ogrodja kvalifikacij, se za delovne izkušnje štejejo tudi delovne izkušnje, ki jih je oseba pridobila z opravljanjem del na delovnem mestu, za katero se zahteva izobrazba, ki je v skladu z zakonom, ki ureja slovensko ogrodje kvalifikacij, uvrščena na 8. raven slovenskega ogrodja kvalifikacij. Kot delovne izkušnje se upošteva tudi delo brez sklenjene pogodbe o zaposlitvi na enaki stopnji zahtevnosti, kot je delovno mesto, za katero oseba kandidira. 
Delovne izkušnje se dokazujejo s pogodbo o zaposlitvi oziroma z verodostojno listino, iz katerih sta razvidna obdobje opravljanja in zahtevnost dela ter raven izobrazbe, ki se zahteva za opravljanje tega dela. 
Delovne izkušnje, ki jih je oseba pridobila v času opravljanja poklicne funkcije v državnih organih ali lokalnih skupnostih, se štejejo za delovne izkušnje, ki jih je oseba pridobila z opravljanjem del na delovnem mestu, za katero se zahteva izobrazba, pridobljena po študijskem programu druge stopnje, oziroma izobrazba, ki ustreza ravni izobrazbe, pridobljene po študijskih programih druge stopnje, in je v skladu z zakonom, ki ureja slovensko ogrodje kvalifikacij, uvrščena na 8. raven slovenskega ogrodja kvalifikacij.

Zahtevane delovne izkušnje se skrajšajo za tretjino v primeru, če ima kandidat izobrazbo, pridobljeno po študijskem programu druge stopnje, ali izobrazbo, ki ustreza ravni izobrazbe, pridobljene po študijskih programih druge stopnje, in je v skladu z zakonom, ki ureja slovensko ogrodje kvalifikacij, uvrščena na 8. raven slovenskega ogrodja kvalifikacij.
Zahtevane delovne izkušnje se skrajšajo za eno leto v primeru, da ima kandidat opravljen pravniški državni izpit ali pravosodni izpit.

Delovne naloge delovnega mesta višji svetovalec (DM 467) so: 

· organiziranje medsebojnega sodelovanja in usklajevanja notranjih organizacijskih enot in sodelovanja z drugimi organi,
· sodelovanje pri oblikovanju sistemskih rešitev in drugih najzahtevnejših gradiv,

· samostojna priprava zahtevnih analiz, razvojnih projektov, informacij, poročil in drugih zahtevnih gradiv,

· nadzor in spremljanje ukrepov financiranih iz sredstev evropske kohezijske politike ter iz drugih EU in nacionalnih sredstev,
· obdelovanje osebnih podatkov, s katerimi se srečuje pri opravljanju svojih nalog,

· samostojno opravljanje drugih zahtevnejših nalog,
· izvajanje preverjanj na kraju samem,
· izvajanje kontrol prenesenih nalog,
· zbiranje in spremljanje poročil o nepravilnostih,
· delo z informacijskim sistemom eMA2.
Od izbranega kandidata pričakujemo zanesljivost, natančnost, samostojnost, prilagodljivost, komunikativnost in sposobnost za delo v skupini ter pripravljenost za stalno strokovno usposabljanje.
V okviru zaposlitev na Ministrstvu za gospodarstvo, delo in šport zaposlenim nudimo: 

· delo v strokovnem, razvojno naravnanem in sodelovalnem okolju,

· raznoliko in dinamično delo, ki vključuje tako samostojno kot timsko delo,

· priložnosti za strokovni in osebni razvoj,

· možnost dela na domu in fleksibilen delovni čas v skladu z veljavnimi predpisi,

· delo v družini prijaznem podjetju.
Izhodiščni plačni razred delovnega mesta (naziv višji svetovalec III) je 22. plačni razred, ki znaša 2353,61 EUR bruto, pri čemer kandidat pridobi pravico do izplačila osnovne plače v vrednosti tega plačnega razreda postopno, na način iz tretje točke prvega odstavka 101. člena Zakona o skupnih temeljih sistema plač v javnem sektorju (Uradni list RS, št. 95/24 in 12/26 – ZPPJUFT). 

Izbrani kandidat bo na delovno mesto Višji svetovalec, ki se opravlja v nazivih višji svetovalec III, II in I, premeščen z aneksom k pogodbi o zaposlitvi oz. razporejen s sklenitvijo pogodbe o zaposlitvi za nedoločen čas, s polnim delovnim časom. Izbrani kandidat bo delo opravljal v Ljubljani, Kotnikova ulica 5, oziroma v drugih uradnih prostorih Ministrstva za gospodarstvo, delo in šport.

Izbirni postopek:

V izbirni postopek se bodo v skladu z 11. členom Uredbe uvrstile samo popolne in pravočasno prispele prijave in samo kandidati, ki na dan izteka roka za vložitev prijave izkazujejo izpolnjevanje natečajnih pogojev.

Prijava je prepozna, če je informacijski sistem organa ali informacijski sistem za sprejem vlog, vročanje in obveščanje ni prejel pred iztekom roka.

Nepopolna prijava je prijava, ki ne vsebuje vseh prilog in navedb, navedenih v besedilu internega natečaja, ali iz katere ni mogoče razbrati, da kandidat izpolnjuje natečajne pogoje. 

 

Če je vloga nepopolna, se kandidata, skladno z drugim odstavkom 11. člena Uredbe, ne pozove k dopolnitvi. 

Prvi odstavek 9. člena Uredbe določa, da se za zasedbo uradniškega delovnega mesta opravi izbirni postopek.

Tretji odstavek 9. člena Uredbe določa, da se v izbirnem postopku za preverjanje usposobljenosti javnega uslužbenca lahko uporabijo naslednje metode: pregled prijave, pisni preizkus, razgovor (intervju) ali druge metode v skladu s strokovnimi spoznanji na področju ravnanja s kadri.

Če je na internem natečaju izbran javni uslužbenec, ki ni zaposlen pri istem delodajalcu, organ skladno s tretjim odstavkom 12. člena Uredbe preveri izpolnjevanje pogojev v skladu z določbo zakona, ki ureja javne uslužbence, o izbirnem postopku pri organu, za kar predhodno pridobi pisno soglasje izbranega javnega uslužbenca.

Prijava  mora vsebovati podatke o izpolnjevanju pogojev in sicer:

1. izpolnjevanje pogoja glede predpisane izobrazbe: razvidni morajo biti raven in smer izobrazbe, leto pridobitve izobrazbe ter  ustanova, na kateri je bila izobrazba pridobljena,
2. izpolnjevanje pogoja predpisanih  delovnih izkušenj z opredelitvijo časa opravljanja dela in zahtevnosti dela glede na raven izobrazbe, ki se zahteva za opravljanje tega dela,
3. izpolnjevanju vseh drugih pogojev za razpisano delovno mesto,
4. o imenovanju v uradniški naziv ali o mirovanju naziva v skladu z zakonom, ki ureja javne uslužbence. 
Prijava na prosto delovno mesto mora biti pripravljena na obrazcu »Prijavni obrazec za zaposlitev«, ki je priloga tega internega natečaja, z natančno izpolnjenimi rubrikami in podpisano izjavo o izpolnjevanju pogojev. Zaželeno je, da prijava vsebuje tudi kratek življenjepis z opisom ključnih nalog in rezultatov opravljenega dela ter da kandidat v njej poleg formalne izobrazbe navede tudi druga znanja in sposobnosti oz. kompetence.

Kandidat mora vložiti prijavo elektronsko na elektronski naslov: gp.mgds@gov.si, z označbo: »Za interni natečaj št. 1003-11/2026-2190 za prosto DM Višji svetovalec (šifra DM 467) v Direktoratu za razvojna sredstva, v Sektorju za kontrole«, pri čemer veljavnost prijave ni pogojena z varnim elektronskim podpisom. Prijavni obrazec je obvezna sestavina prijavne vloge posameznega kandidata. 
Šteje se, da prijava, ki ni bila oddana na navedeni način, ni bila vložena. Obravnavane bodo samo popolne in pravočasne prijave. 

Rok za prijavo:

Kandidati oddajo prijavo v roku 8 dni po objavi internega natečaja na spletnem mestu državne uprave (portal GOV.SI). 
Rok za vlaganje prijav se izteče dne 17. 11. 2026.

Ostale informacije:

Obvestilo o končanem izbirnem postopku bo objavljeno na spletnem portalu GOV.SI v zbirki delovnih mest.

Kandidatom, ki bodo sodelovali v postopku internega natečaja se pošlje pisno obvestilo o zaključku postopka po elektronski poti na elektronski naslov, ki ga je kandidat za namen obveščanja navedel v prijavi na interni natečaj.

V zvezi z dodatnimi informacijami o delovnem področju se lahko obrnete na Manito Šajn, telefon: 01 400 3786, elektronski naslov: manita.sajn@gov.si, o izvedbi postopka internega natečaja pa na Sašo Kozlevčar, telefon: 01 400 3531, elektronski naslov: sasa.kozlevcar@gov.si. 

Obvestilo kandidatom po 13. členu Splošne uredbe o varstvu osebnih podatkov je dostopno na spletni povezavi: O Ministrstvu za gospodarstvo, delo in šport | GOV.SI.

V besedilu internega natečaja uporabljeni izrazi, zapisani v moški slovnični obliki, so uporabljeni kot nevtralni za ženske in moške. 
Številka: 1003-11/2026-2190-1


Datum:   4. 11. 2026
	
	mag. Grega Kordež

	
	v. d. generalnega sekretarja


